Kombinácia sumamed 500 s liekom od bolesti s odstupom
Dobrý vecer, beriem sériu a sunamed 500 a mám predpísané 2balenie a zajtra ráno mám o 10tej vziať poslednú, ide mi o to, že ma boli v pod brusku(menštruácia) a teraz neviem či si môžem vziať niečo od bolesti, večsinou beriem mix400, alebo Ibalgin, ATB užívam stále ráno 24h/1tabletku. 
Dakujem
Dobrý deň
Ďakujeme za Vašu otázku
Pri súčasnom užívaní lieku Sumamed a lieku s obsahom účinnej látky Ibuprofen ( MIG 400, Ibalgin, Brufen) bolo pozorované zvýšené riziko toxického pôsobenia na sluch. Vzhľadom na to, že antibiotiká Sumamed užívate 6 dní, riziko je v tomto prípade minimálne. Napriek tomu odporúčam, počas liečby antibiotikom Sumamed, užívanie lieku s obsahom účinnej látky ibuprofén iba príležitostne. V prípade potreby ho môžete nahradiť liekom s obsahom paracetamolu (Paralen, Panadol).
Prajem pekný zvyšok dňa
S pozdravom,
PharmDr. Lucia Kubáňová